❓ застрахователят има ли право да откаже да ми изплати обезщетението, защото съм завел щетата няколко дни след като е изтекъл срокът за уведомяването му за настъпилото застрахователно събитие?
само фактът, че не е спазен срокът за уведомяване на застрахователя за настъпилото събитие, съвсем не е достатъчен, за да бъде постановен отказ по щетата. в такива случаи застрахователят може да откаже да изплати обезщетението, само ако бъде доказано, че застрахованото лице го е уведомило по-късно с цел да му попречи да установи обстоятелствата, при които е настъпило събитието, или ако по-късното уведомяване на застрахователя е направило невъзможно установяването на тези обстоятелства от застрахователя.